આંતરરાષ્ટ્રીય સ્કોલરશિપ પ્રોગ્રામ મોનસાન્ટો બિશેલ-બોરલોગ ઇન્ટરનેશનલ સ્કોલરશિપ પ્રોગ્રામમાં ભારતીયોએ સૌથી વધુ સ્કોલરશિપ જીતીને વિક્રમ સ્થાપિત કર્યો છે. આ સ્કોલરશિપ જીતવામાં ભારતીયો સૌથી મોખરે છે. અત્યાર સુધીમાં ૩૦ દેશોના ૮૯ સંશોધકોને આ સ્કોલરશિપ એનાયત કરવામાં આવી છે. આ ૮૯ સંશોધકોમાંથી ૨૪ સંશોધકો ભારતીય છે. બિશેલ-બોરલોગ સ્કોલરશિપ ડાંગર(ચોખા) અને ઘઉંની વિવિધ જાતો પર સંશોધન કરીને ઉત્પાદનમાં કેવી રીતે વધારો કરી શકાય તે માટે એનાયત કરવામાં આવે છે. આ વર્ષે ભારતના ત્રણ વિદ્યાર્થીઓ આ આંતરરાષ્ટ્રીય રિસર્ચ સ્કોલરશિપ જીતવામાં સફળ રહ્યા છે.